39. schôdza NR SR - 10.deň - A. dopoludnia
Dátum: 2025-09-24
Poslanec: Šmilňák, Martin (KDH)
Druh vystúpenia: Vystúpenie v rozprave

...že takto to nie. A hovorím to preto, lebo tie vlády sa menia z jednej strany na druhú a vždycky tí, ktorí sú v opozícií kritizujú vládne strany, že, že zneužívajú ten inštitút skráteného legislatívneho konania. Čiže toto vám dávam do pléna za KDH, my sme mali pripravenú, návrh zmeny, teda ústavy tak, aby sme posilnili Ústavný súd v tejto kompetencii, a dávam vám to na zváženie. Teraz, pán minister, taká praktická vec, už poďme ku konsolidácii. Hej, kde, kde máme rezervy, a už to tu dneska zaznelo, myslím, že kolega Krátky aj pani Biháriová naznačila čosi, ale ja, ja poviem z osobnej skúsenosti, musel som konsolidovať dvakrát v živote veľmi tvrdo. Keď som sa stal riaditeľom školy, musel som spájať dve školy dokopy a šetriť kde sa dá, upraviť, zalepiť všetky diery, lebo ináč by nám spadli školy na hlavu a skončili by sme. Dneska, dneska obidve školy, v jednej som bol deväť rokov aj v druhej. Fungujú a sú nadstavené ekonomicky dobre. Pán minister, je rezerva viac ako miliarda eur v tom ako vyberáme DPH a ja som sa naučil, že, že niekedy je fajn minúť menej peňazí veľmi účelovo a dosiahnuť oveľa väčší zisk. Kľudne zoberte, kľudne zoberte ďalších sto miliónov, pán minister, zaplaťte tých najlepších úradníkov pre mňa za mňa aj z iných krajín sveta. Kľudne miňte aj sto miliónov, aby ste zlepšili výber DPH o jednu miliardu. Získate desaťkrát viac. Nie, nie je to, nie je, nie je to ťažká matematika, proste použite prostriedky na to, posilnite finančnú správu, posilnite daňovákov, nájdite spôsob, ako ten výber DPH zoptimalizovať, aby sme sa dostali aspoň na priemer Európskej únie. A ak vám teda o to ide, ak vám o to ide, ak, ak nechcete niekoho chrániť kto podvádza. Lebo ak vyriešite miliardu pri výbere DPH, tak potom polovica tých konsolidačných opatrení ani nemusí byť. No, a teraz, teraz poviem niečo, čo sa mi stalo. Reálne som dostal, dostal som ponuku, prišiel mi inzerát, a ten inzerát znel, preneste si firmu do Poľska. Ak máte daň z príjmu vyšší ako 100-tisíc eur, lebo na Slovensku je pre týchto menších podnikateľov tam daň z príjmu 10 %, ale ak sa dostanete na, na, na 101-tisíc, tak už daň z príjmu vám, vám vybehne na 21 %. Poliaci majú tuším do dvoch miliónov 9 % daň z príjmu, 9 %. V Poľsku nie je, nie je transakčná daň, a ten inzerát, ktorý som dostal znel, preneste si firmu do Poľska. Nie je tam transakčná daň, daň z príjmu len 9 %, my vám zriadime účet, sídlo, celé daňové poradenstvo po slovensky pre vás urobíme, príďte do Poľska, je tam sedemkrát väčší trh, poďte tu pracovať. Ja teda nepodnikám, ale moji priatelia áno, a tento inzerát mali v ruke a povedali, zvažujem pre, prenos firmy do Poľska. Mám priateľov, ktorí už preniesli firmy do Čiech, a dnes po tom čo po týchto opatreniach ak prejdú, čo sa stane živnostníkom, mnohí živnostníci zvažujú, teda tí, čo majú nižšie príjmy, že buď skončia so živnosťou alebo to proste vymyslia inak, dostanú sa do šedej zóny a nebudú tie dane, tie odvody štátu platiť. Prečo aj? Prečo aj, prečo aj, keď napríklad, naši asistenti, ktorí dostanú 500 eur, po novom budú musieť oveľa viacej zaplatiť a vôbec sa im to neoplatí, ale že vôbec nie. Čiže konsolidačné opatrenia, ktoré škrtia motor ekonomiky, kto, ktoré ne, neprospejú podnikateľom a živnostníkom, samostatne zárobkovo činným osobám, proste hasíte, hasíte, spomaľujete motor, ktorý tú ekonomiku drží nad vodou, ktorej, ktorý tie prostriedky vyrába a tudy, tudy skrátka cesta nevede. Od, odchádzajú nám firmy do Poľska a nielen to, Poliaci vytvárajú také ekonomické prostredie pre podnikanie, že je to pre nich oveľa schodnejšie, oveľa lacnejšie, oveľa lepšie pre podnikateľov zo Slovenska preniesť svoje firmy alebo ísť pracovať do Poľska. Poľsko dokázalo otočiť. Z Poľska bol veľký odliv ľudí. V Amerike máte miliónové komunity Poliakov. Predstavte si, že oni sa po tom ako Poľsko naštartovalo ekonomiku, tak Poliaci sa vracajú domov. V Poľsku začínajú sa udomácňovať, sídliť nadnárodné firmy. Poliaci dokážu outsourcovať na, na polovicu Európy. Dneska, keď viete po slovensky a po anglicky, hneď dostanete dobré miesto, lebo budete robiť pre nadnárodnú firmu a budete spravovať veci, kto, ktoré odišli zo Slovenska, ale potrebujú slovenský jazyk, lebo potrebujú pracovať aj so slovenským trhom, tak veľa Slovákov sa uplatní napríklad v Poľsku. A to je veľká hanba. A čo chcem, pán minister, tým povedať, že vaša úloha je, udržať tu podnikateľov. Udržať tu samostatne zárobkovo činné osoby, aby tu tvorili hodnoty. Ja som nevidel za tie dva roky zjednodušene zlepšenie podnikateľského priestor, prostredia tak, aby tento motor ekonomiky dobre šľapal. A to vám, pán minister, hovorím fakt v dobrej viere. Ten odliv ľudí, odliv mozgov, odliv pracovnej sily, a to nie je, že smerom na západ, to už je smerom na sever, a to je hanba, lebo pred 20 rokmi poliaci chodili k nám. Ja som 15 kilometrov od hranice bývam, tak si mysleli, že my sme Las Vegas, že sme, že, že to je raj na zemi Slovensko oproti nim. Dneska je to opačne. Dneska chodíme my do Poľska a s otvorenými ústami pozeráme, ako tam sa vybudovala za 20 rokov infraštruktúra. Váš pán kolega, minister práce, sociálnych vecí a rodiny, teda jeho ministerstvo zverejnilo správu o stave, o stave sociálnej situácie na Slovensku za rok 2024. Tá správa nebola prezentovaná v parlamente, neviem prečo, ale je, je to tak, také ťažké čítanie. Veľmi hodnotné dáta, ale veľmi, veľmi pesimistické. Takmer milión ľudí, 980-tisíc ľudí na hranici alebo pod hranicou chudoby podľa týchto dát. Ale čo, ja, som si tam všim, všimol ako pedagóg, ako učiteľ, 4500 mladých ľudí, 4500 mladých ľudí ročne zo Slovenska odíde. Naša naj, najcitlivejšia, najpotenciálnejšia, najsilnejšia ekonomická sila v objemoch 4500 ročne. A na druhej strane sa každý rok o 2000, o 2000 detí menej narodí. My sme sa dostali pod kritickú hodnotu 50-tisíc už asi pred dvoma rokmi alebo pred troma. Za rok 2024 sa narodilo na Slovensku iba 46 240 detí. Ja som, teda, patrím k Husákovým deťom, som narodení v 1973, nás sa narodilo, počúvajte dobre 100-tisíc. Dneska sa na Slovensku rodí 46-tisíc detí. Štyri a pol tisíc mladých ľudí ročne odchádza zo Slovenska, no a teraz, a to, to, to sú proste čísla a dáta, ktoré máme. A čo s tým teraz? Teraz sa, teraz sa trošku prenesiem, prenesiem do takého zjednodušeného príkladu. Predstavte si otca. Veľká rodina, viacej detí, otec, mama, starký, starí rodičia, nestíhajú splácať hypotéku za svoj dom. Nestíhajú splácať hypotéku, tak zasadne rodinná rada a otec povie, musíme šetriť. Veľa míňame, rastie nám dlh a hrozí, že za rok, za dva prídeme o dom. Tak zasadne rodinná rada a otec povie, vy, deti, už ste, už zarábate, už chodíte po brigádach a tak ďalej, budete každý mesiac prispievať stovku do rodinného rozpočtu. Dedo s babkou, tiež máte trošku lepší dôchodok, aj vy prispejte o stovku viac. Aj ty, aj ty. Mamka, nebudeš toto kupovať, tamto nebudeme kupovať, budeme trošku šetriť na energiách, za telefóny si už deti plaťte sami a tak ďalej. Zatiaľ dobre, hej? Ale čo z toho, keď deti vidia, ako ten otec si v katalógu vyberá to naj, najlepšie auto, ako si nalieva tú najdrahšiu whisky, ako míňa lárom, fárom peniaze, ktoré nezarobil a od nich všetkých si to pýta. A teraz, aj tí dôchodcovia, aj tí mladí, všetci sa búria voči otcovi, že prečo my máme šetriť a ty si dopraješ. Základné pravidlo konsolidácie je, základné pravidlo konsolidácie je, že nemíňam viacej ako som minul včera. A čo urobila vláda po dvoch konsolidáciách, po tom, čo už od ľudí vyberá peniaze cez transakčnú daň, keď zvýšila rôzne sadzby daní, keď zvýšila rôzne poplatky, a dostala do rozpočtu povedzme dve miliardy naviac, prečo máme rovnaký, rovnaký dlh alebo ten dlh ešte narastá ako minulý rok. To znamená, že táto vláda míňa viacej peňazí. Je osem krajín, ktoré sú v konsolidácií, ktoré tie maastrichtské kritériá a kritériá Európskej únie, ktoré, ktoré platia pre nás všetkých, ktoré prekročili a musia konsolidovať. Z tých ôsmych krajín sedem konsoliduje tak, že po prvé, nemíňa viac ako minulý rok. Jediná krajina, ktorá toto nedodržiava, hádajte ktorá. No, Slovensko. Ako, ako chcete, ako sa chcete pozrieť do očí tým ľuďom, ktorým hovoríte, musíte viacej zaplatiť, vyššia DPH na toto, vyššia DPH na tamto, viacej vám zdaníme takéto potraviny, hen také potraviny, budete platiť viacej poplatkov, prikúrime, zdaníme alebo viacej odvodov vyberieme od, od živnostníkov. A my sme si medzitým kúpili lietadlo, teda vláda. No, pán kolega, jeden príklad za všetkých. Dobre? Skúsim taký, že rukolapný príklad, ako sa správa táto vláda, ako sa správa minister tejto vlády, ktorý je, ktorý je veľmi vysoko hodnotený akože. Ministerstvo školstva. Ministerstvo školstva, vedy, výskumu, cestovného ruchu a neviem čoho všetkého, viacej, viacej tam toho bolo. Hej? Tak z neho sa odčlenilo ďalšie ministerstvo. Vzniklo ministerstvo cestovného ruchu a športu alebo športu a cestovného ruchu. Ministerstvo školstva malo troch štátnych tajomníkov a ja som čakal, že dobre, že ten, ktorý mal na starosť šport, teda ide vytvárať nové ministerstvo spolu s pánom podpredsedom Dankom. Nakoniec prišiel Huliak, a toho svojho, toho štátneho tajomníka, ktorý odišiel z ministerstva školstva vykopol a dal tam svojich dvoch štátnych tajomníkov. Čiže vzniklo nové ministerstvo športu s dvoma ďalšími štátnymi tajomníkmi. Ale čo s tým, čo s tým štátnym tajomníkom, ktorý, ktorý tam mal svoje teplé miesto a Huliak ho vykopol. Viete, čo sa s ním stalo? Prijali ho na ministerstvo školstva. Džudistu športovca, prijali na ministerstvo školstva naspäť ako štátneho tajomníka. Ale prečo, keď už šport tam teda nie je. A prečo, keď sa znížila agenda ministerstva školstva, prečo tam máte zrazu, lebo medzitým si ešte minister ďalšieho štátneho tajomníka vymenoval, takže tam mal štyroch štátnych tajomníkov. Namiesto troch a menej roboty, čiže mal tam mať dvoch, má štyroch. A aby to nebolo také do očí bijúce, tak jedného z nich premenoval na splnomocnenca. On robí, on robí regionálne školstvo, lebo nikto iný tam na tom ministerstve nerozumie regionálnemu školstvu, tak ten človek, ktorý je akože štátny tajomník, sa volá splnomocnenec, robí svoju robotu a ja sa pýtam, a tomu džudistovi si čo, čo dal za agendu, pán minister. Tak dá nejakých zahraničných Slovákov. A ja hovorím, ale však na zahraničných Slovákov máte úplne iný úrad. Čiže sedí tam, sedí tam štátny tajomník, ktorý nič nerobí, berie a nieže len berie vysoký plat, ale on tam má svoju kanceláriu, má tam svojich, svojich zamestnancov, svoje sekretárky, má svoje auto, má svoje náklady. A takýchto, prosím pekne, takých, takýchto miest ste urobili desiatky. Vám nie, vám musí byť hanba, keď toto počúvať, že míňate každý rok viacej peňazí a ľuďom poviete, to ako ten otec, čo, čo v noci má svoju chladničku zamknutú na kľúč, aby tam nikto nevidel do nej, a on si pekne dopraje a chrumká si tam tie dobrotky a ráno príde hore ku svojim deťom, k manželke a k dôchodcom a povie, musíme všetci šetri. Musíte začať šetriť od seba, lebo vám to nikto neuverí. Ja som tu nedávno videl našu novú kolegyňu, Grétu Gregorovú, neviem či ju poznáte, má 21 rokov, to je 20, 25 rokov bude mať. Je presne tak, tak mladá ako moja dcéra. Ja som hrozne rád, že ju tu máme, že tu máme mladú generáciu, a že nie všetci mladí od nás utiekli, lebo za chvíľočku sa toto stane. Keď nezmeníte podnikateľské prostredie, keď nezmeníte podmienky pre vysokoškolské štúdium, preto, aby sa tu mladí cítili dobre, chcene. Lebo dneska moji, moji blízki hovoria, načo tu mám ostať. Prečo tu mám ostať, však vy vytvárate ďalšie a ďalšie dlhy a nevytvárate tu pre nás dobré prostredie. Vy nám tu necháte chaos a dlhy a chcete, aby som tu ostal? Kašlem na to. Idem ďalej. A nám starým je ľúto, že strácame svoje deti. Vám nie je ľúto? Takže ešte raz, ak chcete konsolidovať, najprv nájdite spôsob ako vybrať dépéháčku, keď už ste ju zvýšili o jednu miliardu. Menej míňajte a je vybavené. Nemusíme sa tu, nemusíme sa tu naťahovať o tom, že zoberiete pravoslávnym veriacim Vianoce. Nemusíme sa doťahovať o tom, že november, 17. november ako symbol zmeny, ako symbol slobody zdegradujete...(Prerušenie vystúpenia časomerom.) =====